### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra SF**

Med minimumsnormeringer i og ambitionen om flere pædagogisk uddannede medarbejdere i de aarhusianske dagtilbud er manglen på medarbejdere øget markant den seneste tid. Det er efterhånden veldokumenteret, at vi står over for et massivt rekrutteringsproblem. En analyse fra [adresse] fra 2021 viser, at vi kommer til at mangle 14.600 pædagoger frem mod 2030 og i [adresse] mangler der allerede langt over 500 medarbejdere allerede i de kommende år. Det betyder, at kvaliteten af det pædagogiske arbejde er truet. Vi kan ikke indfri ambitionerne på daginstitutions-området uden langt flere uddannede pædagoger. Det er afgørende for at sikre en høj faglighed og god trivsel for aarhusianske børn at rekrutteringsudfordringerne bliver løst. Børn og Unge bedes derfor frem mod budgetforhandlinger give et overblik over eksisterende fastholdes, rekrutterings- og efteruddannelsesinitiativer samt belyse mulighederne for at igangsætte yderligere initiativer herunder at afsætte økonomi til en bred rekrutteringsindsats der sikrer at flere medarbejdere får mulighed for flere i merit, opkvalificering af institutionernes uddannelsesindsats, en indsats for at give pædagogfaget en stærk profil i [adresse], samt initiativer der sikrer fastholdelse af allerede uddannede i faget.

Stabile kendte voksne der kender børnene, er med til at sikre tryghed, nærhed og tætte relationer mellem børn og medarbejde ligesom det er en stor fordel i samarbejdet med forældrene. Derfor ønsker vi en status på forsøget med kendte voksne i dagtilbud samt en belysning af mulighederne for at udvide, forankre og dele erfaringerne med at sikre kendte voksne omkring børnene i [adresse].

Stillet af SFs byrådsgruppe

Gunhild Ravn, Oliver Sørensen, James Rasmussen og Herdis Kristoffersen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.